Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: számított kihasználtsága a közoktatásról szóló 1993. évi LXXIX. törvény (a
Paragraph Index: 970

c) A többcélú kistérségi társulás közoktatási feladatellátásában részt nem vevő település esetében tagintézményként működő alapfokú oktatási intézmény kihasználtsága érje el: ca) az 5. és 6. évfolyamokon (hat évfolyamos gimnáziumi oktatás esetén a 7–8. évfolyamon) együttesen az elvárt osztály átlaglétszámának a 75%-át, és cb) a 7–8. évfolyamokon a bb) pontban meghatározottakat. Az 1.2.1. pont esetében a 2007. évi költségvetési törvény 6. számú melléklete 1.2.2. b) és c) pontjai, valamint a jelen melléklet 1.2.2. b) és c) pontjai szerinti számításnál a nemzeti és etnikai kisebbségek számára, továbbá a gyógypedagógiai nevelés, oktatás céljából létrehozott, szervezett csoport, illetve osztály létszámát figyelmen kívül kell hagyni. A sajátos nevelési igényű vagy beilleszkedési, tanulási, magatartási nehézségekkel küzdő gyermeket/ tanulót, ha a többi gyermekkel/tanulóval együtt vesz részt az óvodai nevelésben, illetve az általános iskolai oktatásban, a Közokt. tv. 3. számú mellékletének II. 3. pontjára tekintettel kell figyelembe venni. 1.2.3. A támogatás teljes összegére jogosult az önkormányzat abban az esetben, ha a 2007/2008. nevelési, illetve tanévben nem felel meg az 1.2.1. pont szerinti feltételnek, de vállalja, hogy az 1.2.2. pont szerinti feltételeket a 2008/2009. nevelési, illetve tanévben teljesíti. 1.2.4. A támogatás időarányos, 8 havi részére jogosult az az önkormányzat, amely a 2007/2008. nevelési, illetve tanévben megfelel az 1.2.1. pont szerinti feltételnek, de a 2008/2009. nevelési, illetve tanévben nem vállalja, illetve nem teljesíti az 1.2.2. pont szerinti feltételeket. 1.3. A forráshiány összegének megállapításánál a kötelező önkormányzati feladatok – az Országos Egészségbiztosítási Pénztár által finanszírozott feladatok (a továbbiakban: OEP finanszírozási kör) nélküli – tárgyévet megelőző év tényleges működési kiadásait a tárgyévre vonatkozó költségvetési törvényből fakadó kötelezettséggel növelten lehet figyelembe venni. Az OEP finanszírozási kör tárgyévet megelőző év kiadása alatt a következő forrásokból teljesített kiadások értendők: egészségügyi működési célra 2007/183. szám OEP-től és egyéb szervektől átvett pénzeszköz, a gyógyító-megelőző feladatellátás saját működési bevétele, az ilyen célú előző évi maradvány-felhasználás, valamint a fenntartó önkormányzattól származó 2007. évi működési célú támogatás (intézményfinanszírozás) összege, legfeljebb a 2005. évi tényleges működési célú támogatás erejéig. 1.3.1. A működési kiadás számításánál – az útmutató módszertana szerint – a tárgyévre vonatkozó költségvetési törvény alapján kialakításra került paramétereket lehet figyelembe venni. Ezen belül 1.3.1.1. a személyi juttatásoknál növekmény e támogatás megállapításánál nem vehető figyelembe, 1.3.1.2. a dologi kiadásoknál a tárgyévet megelőző év tényleges kiadása 2,4%-os növekménye, ezen túl a villamosenergia – az áramszolgáltatási szerződés(ek) alapján számított, egységár változásból fakadó áremelkedés éves súlyozott átlagos mértéke szerinti – kiadásnövekményének 4,8% feletti része vehető figyelembe. Ez utóbbi kiadásnövekmény támogatásának forrását az e törvény 5. számú melléklet 28. pont szerinti jogcím előirányzata biztosítja. 1.3.1.3. a köz- és magánszféra együttműködése (a továbbiakban: PPP) keretében megvalósult létesítmények esetében – ha a XI. Önkormányzati és Területfejlesztési Minisztérium fejezetből 2008. évben költségvetési támogatásban részesülnek – a működési kiadások körében – a szolgáltatási szerződés hatálya időszakában – kizárólag az önkormányzat által fizetendő szolgáltatási díjból az üzemeltetéshez kapcsolódó fizetési kötelezettség 25%-a vehető figyelembe. Az üzemeltetési célú hozzájárulás-rész arányát az önkormányzati szolgáltatási díjban és a költségvetési hozzájárulásban egyenlőnek kell tekinteni. Egyéb esetben a PPP keretei között megvalósult fejlesztéshez kapcsolódó működési kiadások nem vehetők számításba. 1.3.2. A személyi juttatások számításánál 1.3.2.1. a főállású polgármester, alpolgármester illetményét és a társadalmi megbízatású polgármester, alpolgármester havi tiszteletdíját – azon települési önkormányzatnál, ahol a lakosságszám 350 fő vagy az alatti, a 2007. évben hatályos köztisztviselői illetményalap két és félszeresével megegyezően, – azon települési önkormányzatnál, ahol a lakosságszám 351– 750 fő közötti, a 2007. évben hatályos köztisztviselői illetményalap három és félszeresével megegyezően, – a 750 fő feletti lakosságszámú település önkormányzata, vagy a 750 fő vagy az alatti főállású polgármestert foglalkoztató és

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes